નવી દિલ્હી : રિટાયર્ડમેન્ટ ફંડ બોડી ઇપીએફઓએ પીએફ થાપણ પર વ્યાજદર વધારીને ૮.૮ ટકા કરવાની આજે જાહેરાત કરી હતી. જે અગાઉના બે નાણાંકીય વર્ષમાં આપવામાં આવેલા ૮.૭૫ ટકાના વ્યાજદરની સરખામણીમાં વધારે છે. આનાથી પાંચ કરોડથી વધુ લોકોને સીધો ફાયદો થવાના સંકેત દેખાઈ રહ્યા છે. એમ્પ્લોઇઝ પ્રોવિડંડ ફંડ ઓર્ગેનાઇઝેશન (ઇપીએફઓ)ની ફાઈનાન્સ ઓડિટ એન્ડ ઇન્વેસ્ટેમેન્ટ કમિટિએ હાલમાં જ વર્તમાન નાણાંકીય વર્ષ માટે પીએફ થાપણ ઉપર ૮.૯૫ ટકા વ્યાજદરની ભલામણ કરી હતી.